Cebidae
Cebidae su porodica primata iz skupine majmuna Novog svijeta (Platyrrhini) uvrštene u podred suhonosaca.

Rasprostranjenost
Ova porodica primata živi na američkom kontinentu. Unutar kontinenta, područje se kreće od Srednje Amerike (Honduras) pa do središnjeg dijela Južne Amerike (Bolivija, središnji Brazil).

Opis
Cebidae majmuni imaju dugačke udove, a na prstima imaju nokte. Krzno im je gusto, uglavnom crno, smeđe ili sivo, a brojne vrste imaju i šare. Dužina tijela kreće im se između 25 i 55 centimetara. Rep im je jednako toliko dug, a teški su od 0,7 do 1,3 kilograma.

Način života
To su dnevne životinje. Izvrsni su penjači i jako dobro skaču. No, iako su živahni, kreću se uglavnom promišljenije od još živahnijih pandžaša.

Hrana
Ovi majmuni su svežderi. Hrane se prije svega voćem i kukcima.

Sistematika
Ranije su se svi majmuni Novog svijeta koji nisu bili u skupinu pandžaša svrstavali u ovu porodicu. No, rezultati pobližih istraživanja pokazali su, da je to zapravo parafilijska skupina. Hvataši (Atelidae), noćni majmuni (Aotidae) i sakiji (Pitheciidae) smatraju se danas zasebnim porodicama, dok su u porodici Cebidae još samo tri potporodice, Callitrichinae, Cebinae i Saimiriinae, razvrstane u šest rodova.

 Porodica Cebidae: marmozeti, tamarini, kapucini i vjeveričji majmuni
 Potporodica Callitrichinae
 Rod Callithrix
 Rod Leontopithecus
 Rod Saguinus
 Rod Callimico
 Potporodica Cebinae 
 Rod Cebus
 Potporodica Saimiriinae
 Rod Saimiri

Referenca

 Groves, Colin (16. november 2005.) u Wilson, D. E., and Reeder, D. M. (eds): Mammal Species of the World , treća edicija, Johns Hopkins University Press, 129-139

Vanjske poveznice

Ostali projekti 

 
Majmuni Novog svijeta